CELEX: C2004/284/43
Language: hu
Date: 2004-11-20 00:00:00
Title: T-357/04. sz. ügy: Marguerite Chetcuti által az Európai Közösségek Bizottsága ellen 2004. augusztus 31-én benyújtott kereset

20.11.2004   
            
            
               HU
            
            
               Az Európai Unió Hivatalos Lapja
            
            
               C 284/21
            
         Marguerite Chetcuti által az Európai Közösségek Bizottsága ellen 2004. augusztus 31-én benyújtott kereset
   (T-357/04. sz. ügy)
   (2004/C 284/43)
   Az eljárás nyelve: francia
   Marguerite Chetcuti, lakóhelye: Zejtun (Málta), képviseli: Marc-Albert Lucas, ügyvéd, 2004. augusztus 31-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               állapítsa meg a 2004. április 6-i COM/P A/04 versenyvizsga-felhívás III. pontjának jogellenességét;
            
         
               —
            
            
               semmisítse meg a versenyvizsga-bizottság 2004. június 22-i határozatát, melyben erre a rendelkezésre hivatkozva pályázatát elutasította;
            
         
               —
            
            
               semmisítse meg a versenyvizsga-eljárás valamennyi további jogi aktusát, melyek a felhívás és a megtámadott határozat jogellenessége miatt maguk is jogellenesek, így különösen:
               
                           —
                        
                        
                           versenyvizsga-felhívásban megjelölt feltételeknek megfelelő jelölteknek a versenyvizsga-bizottság által megállapított listáját,
                        
                     
                           —
                        
                        
                           a betöltendő álláshelyek számát ennek alapján meghatározó bizottsági határozatot,
                        
                     
                           —
                        
                        
                           az alkalmas jelölteknek a versenyvizsga-bizottság által munkája végén meghatározott listát,
                        
                     
                           —
                        
                        
                           a kinevezésre jogosult hatóság által ennek alapján elfogadott kinevezési határozatokat;
                        
                     
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek:
   Kereseti kérelmei alátámasztására a felperes arra hivatkozik, hogy a versenyvizsga-kiírás megsértette a személyzeti szabályzat 4. és 27. cikkét, 29. cikke (1) bekezdésének b) pontját, valamint az egyenlő bánásmód elvét, mivel a versenyvizsgából kizárja a segítő tisztviselőket. A felperes arra is hivatkozik, hogy a felhívás megsértette a személyzeti szabályzat 27. és 29. cikkét, valamint a szolgálat érdekeivel és az egyenlő bánásmód elvével is ellentétes, mivel tisztviselőként, ideiglenes alkalmazottként vagy segítő tisztviselőként szerzett szolgálati időt követel meg, ezáltal kizárva a felpereshez hasonló helyi alkalmazottakat.